Korsikako Asanblada

Korsikako Asanblada (korsikeraz: Assemblea di Corsica, frantsesez: Assembleé de Corse) Korsikako Lurralde Elkargoaren erakunde gorena da, funtzio legegile mugatu batzuk ere badituena. Ajaccio hiriburuan du egoitza.

Asanbladak 63 eserleku ditu, Korsikako alderdi eta koalizio politikoen artean aukeratuak. Frantziako Erregio Kontseiluen aldean, Korsikako Lurralde Elkargoak eskumen batzuk ditu (hezkuntza eta kulturan, esaterako), eta bere Asanbladak hauetaz ere deliberatzen ditu.

Korsikako Asanblada 1982an abiatu zen, Frantziako Gobernuak Korsikari estatutu berezi bat lehenbizikoz eman zionean  Loi n°82-214 du 2 mars 1982 PORTANT STATUT PARTICULIER DE LA REGION CORSE (ORGANISATION ADMINISTRATIVE) .

2017ko abenduaren Asanbladarako hauteskundeetan abertzale korsikarrek garaipen handia lortu zuten: Pè a Corsica koalizioak (Corsica Libera eta Femu a Corsica) gehiengo absolutua lortu zuen Asanbladan (41 eserleku 63tik), eta botoen %56,5 bigarren itzulian  Korsika: Ziklo politiko berria hastear NAZIOGINTZA, 2018-01-09 . Jean-Guy Talamoni abertzalea Asanbladaren presidentea izendatua izan zen.

2021eko hauteskundeetan Femu a Corsica izan zen zerrendarik bozkatuena (32 eserleku), frantses eskuinaren koalizioak (CCB-LR) bigarren tokia eskuratuz (10 eserleku). Beste koalizio batek, Partitu di a Nazione Corsa eta Corsica Liberaren artekoak, hirugarren tokian geratuz (8 eserleku)  Frantziar estatuko nazioek eskualdeko hauteskundeetan bozkatu dute Naziogintza, 2021-07-02 

 Gaur egungo taldeak 

Taldea Alderdia(k)  Eserlekuak  Presidentea  EstatusaFà populu insemeFemu a Corsica  32  Hyacinthe Vanni GobernuanUn soffiu novuComité central bonapartiste  17  Laurent MarcangeliOposizioanLes RépublicainsAvanzemu pè a CorsicaPartitu di a Nazione Corsa  7  Jean-Christophe Angelini OposizioanCorsica Libera1Core in FronteRinnovu  6  Paul-Félix Benedetti Oposizioan

 Presidenteen zerrenda 

 Izena  Alderdia  Data Prosper Alfonsi  MRG  1982-1984 Jean-Paul de Rocca  RPR  1984-1998 José Rossi  UDF-PR-DL-UMP  1998-2004 Camille de Rocca  UMP  2004-2010 Dominique Bucchini  PCF  2010-2015 Jean-Guy Talamoni  Corsica Libera  2015-2021 Marie-Antoinette Maupertuis  Femu a Corsica  2021-

 Erreferentziak 

 Kanpo estekak 
 Website de l'Assambleé de Corse/L'Assemblea di Corsica  

Kategoria:Korsikako politika